CELEX: 32008D0824
Language: fi
Date: 2008-10-22 00:00:00
Title: 2008/824/EY: Komission päätös, tehty 22 lokakuuta 2008 , eurooppalaisen klusteripolitiikkaa käsittelevän ryhmän perustamisesta

30.10.2008   
            
            
               FI
            
            
               Euroopan unionin virallinen lehti
            
            
               L 288/7
            
         
      KOMISSION PÄÄTÖS,
   tehty 22 lokakuuta 2008,
   eurooppalaisen klusteripolitiikkaa käsittelevän ryhmän perustamisesta
   (2008/824/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen
   sekä katsoo seuraavaa:
   
               (1)
            
            
               Perustamissopimuksen 157 artiklassa yhteisölle ja jäsenvaltioille annetaan tehtäväksi huolehtia siitä, että yhteisön teollisuuden kilpailukyvyn kannalta tarpeelliset edellytykset turvataan, sekä edistää keksintöjä, tutkimusta ja teknologista kehittämistä koskevan politiikan antamien teollisten mahdollisuuksien parempaa hyväksikäyttöä.
            
         
               (2)
            
            
               Kilpailukyvyn ja innovoinnin puiteohjelman (2007–2013) perustamisesta 24 lokakuuta 2006 tehdyn Euroopan parlamentin ja neuvoston päätöksen 1639/2006 (1) 13 artiklassa kehotetaan ryhtymään toimiin, joilla tuetaan alakohtaista innovointia, klustereita, innovointiverkostoja, julkisen ja yksityisen sektorin välisiä innovointikumppanuuksia, yhteistyötä asiaankuuluvien kansainvälisten järjestöjen kanssa sekä innovaatiojohtamista.
            
         
               (3)
            
            
               Tiedonannossaan Tietämyksestä käytännön toimiin: laajapohjainen innovaatiostrategia EU:lle
                   (2) komissio tunnustaa klusterien suuren merkityksen kilpailukyvylle ja innovoinnille välineinä, jotka tuovat yrityksiä, tutkimusta ja resursseja lähemmäs toisiaan ja nopeuttavat siten tiedon tuloa markkinoille; lisäksi komission mukaan tarvitaan strategista politiikan linjaamista ja yhteistyötä.
            
         
               (4)
            
            
               Kilpailukykyneuvosto määritteli 4 päivänä joulukuuta 2006 antamissaan päätelmissä klusterit yhdeksi yhdeksästä strategisesta painopisteestä EU:n laajapohjaisen innovaatiostrategian toteuttamiseksi.
            
         
               (5)
            
            
               Maaliskuun 13 ja 14 päivänä 2008 kokoontunut Eurooppa-neuvosto korosti päätelmissään, että innovoinnin toimintaedellytyksiä olisi koordinoitava paremmin muun muassa tieteen ja teollisuuden välisten tiiviimpien yhteyksien ja maailmanluokan innovaatioklusterien avulla sekä kehittämällä alueellisia klustereita ja verkostoja.
            
         
               (6)
            
            
               Eurooppalainen klustereita käsittelevä muistio, joka hyväksyttiin Tukholmassa 22 ja 23 päivänä tammikuuta pidetyssä puheenjohtajavaltion järjestämässä innovaatio- ja klusterikonferenssissa ja jonka on allekirjoittanut yli 70 kansallista ja alueellista viranomaista ja laitosta, oli merkittävä virstanpylväs toiminnassa, jolla edistetään klusterien kehittämistä.
            
         
               (7)
            
            
               Euroopan klusteriallianssi, joka tällä hetkellä kokoaa yhteen yli 70 organisaatiota eri puolilta Eurooppaa, oli ensimmäinen askel eri puolilla EU:ta toteutettavan klusteripolitiikan koordinoimiseksi.
            
         
               (8)
            
            
               Klustereista ja klusteripolitiikasta 19 päivänä kesäkuuta 2008 antamassaan lausunnossa alueiden komitea esitti, että olisi perustettava klustereita käsittelevä korkean tason asiantuntijaryhmä, joka tarjoaisi foorumin keskusteluille yleisen strategisen klusterikehyksen käyttöönotosta.
            
         
               (9)
            
            
               Komission tiedonannossa Maailmanluokan klustereita Euroopan unioniin – laajapohjaisen innovaatiostrategian toteuttaminen
                   (3) mainitaan eurooppalaisen klusteripolitiikkaa käsittelevän ryhmän perustaminen merkittävänä askeleena toiminnassa, jolla tuetaan maailmanluokan klusterien syntymistä EU:hun.
            
         
               (10)
            
            
               Sen vuoksi on aiheellista perustaa eurooppalainen klusteripolitiikkaa käsittelevä ryhmä ja määritellä sen tehtävät ja rakenne.
            
         
               (11)
            
            
               Edellä esitettyjen tavoitteiden saavuttamiseksi komissio tarvitsee klusterien kehittämisen parissa toimivien päättäjien ja asiantuntijoiden panosta.
            
         
               (12)
            
            
               Eurooppalaisen klusteripolitiikkaa käsittelevän ryhmän olisi jaettava tietoja klusteripolitiikasta ja pyrittävä selvittämään, miten jäsenvaltioita voitaisiin paremmin auttaa tukemaan maailmanluokan klusterien syntymistä EU:hun.
            
         
               (13)
            
            
               Eurooppalaisen klusteripolitiikkaa käsittelevän ryhmän tulisi koostua korkean tason jäsenistä, joilla on kokemusta ja erityisosaamista kilpailukyky- ja innovaatiopolitiikan alalla ja jotka ovat erittäin hyvin perehtyneitä klusterien rooliin ja toimintaan taloudellisessa kehityksessä.
            
         
               (14)
            
            
               Olisi vahvistettava eurooppalaisen klusteripolitiikkaa käsittelevän ryhmän jäseniin sovellettavat tietojen luovuttamista koskevat säännöt rajoittamatta kuitenkaan komission päätöksen 2001/844/EY, EHTY, Euratom (4) liitteessä vahvistettujen komission turvallisuussääntöjen soveltamista.
            
         
               (15)
            
            
               Eurooppalaisen klusteripolitiikkaa käsittelevän ryhmän jäseniin liittyvien henkilötietojen keräämisessä, käsittelyssä ja julkaisemisessa olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (5) säännöksiä.
            
         
               (16)
            
            
               On aiheellista vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen suotavaa,
            
         ON PÄÄTTÄNYT SEURAAVAA:
   1 artikla
   Eurooppalainen klusteripolitiikkaa käsittelevä ryhmä
   Komissio perustaa eurooppalaisen klusteripolitiikkaa käsittelevän ryhmän, jäljempänä ’ryhmä’.
   2 artikla
   Tehtävät
   Ryhmällä on seuraavat tehtävät:
   
               a)
            
            
               syventää komission ja jäsenvaltioiden käsitystä moderneista poliittisista ratkaisuista, joilla tuetaan klusterien laadukkuutta
            
         
               b)
            
            
               kartoittaa ja analysoida klusterien tukemisessa käytettyjä toimivia ja toimimattomia käytäntöjä sekä tehdä suosituksia siitä, miten klusteripolitiikan muotoilua voitaisiin yhteisössä parantaa
            
         
               c)
            
            
               arvioida klusterien kehittämiseen liittyviä kansainvälisiä kehityssuuntia ja kartoittaa klusteripolitiikan tulevia globalisaatioon liittyviä haasteita
            
         
               d)
            
            
               etsiä keinoja, joilla voitaisiin poistaa klusterien kansainvälisen yhteistyön tiellä olevia esteitä
            
         
               e)
            
            
               analysoida klustereita tukevien yhteisön tason keskeisten toimintalinjojen ja rahoitusvälineiden keskinäistä täydentävyyttä sekä tehdä päätelmiä ja suosituksia
            
         
               f)
            
            
               tehdä yhteistyötä Euroopan klusteriallianssin ja tapauksen mukaan muidenkin klustereita ja klusteripolitiikkaa tukevien hankkeitten kanssa ja hyödyntää niiden käytännön kokemuksia
            
         
               g)
            
            
               tehdä jäsentensä toimikautena enintään kolme opintomatkaa hyödyntääkseen kansainvälisiä kokemuksia
            
         
               h)
            
            
               antaa panoksensa käytävien keskustelujen tulosten ja yhteisten havaintojen viestimiseen yleisölle
            
         
               i)
            
            
               esittää komissiolle yhdeksän kuukauden kuluttua perustamisestaan väliraportin ja toimikautensa päätteeksi loppuraportin, joissa se kertoo edistymisestään sille annetuissa tehtävissä ja esittää suosituksia. Loppuraportti olisi julkistettava.
            
         Ryhmän puheenjohtaja osallistuu asiaan liittyviin konferensseihin ja tapahtumiin ja esittelee keskeiset ryhmän tekemät havainnot.
   3 artikla
   Jäsenten nimittäminen
   1.   Komissio nimittää ryhmän jäsenet sellaisten korkean tason asiantuntijoiden joukosta, joilla on pätevyyttä 2 artiklassa tarkoitetuilla aloilla ja jotka ovat vastanneet hakuilmoitukseen. Komission edustaja voi kutsua erityisalojen asiantuntijoita tai tarkkailijoita osallistumaan ryhmän esityslistalla olevien kysymysten käsittelyyn, jos se on aiheellista.
   2.   Ryhmässä on enintään 20 jäsentä.
   3.   Ryhmän jäsenet nimitetään 18 kuukauden toimikaudeksi.
   4.   Jäsenet nimitetään yksityishenkilöinä, ja he antavat komissiolle neuvoja ulkopuolisista ohjeista riippumattomasti.
   5.   Ryhmän jäsenet toimivat tehtävässään, kunnes heidän tilalleen nimitetään uusi jäsen tai heidän toimeksiantonsa päättyy.
   6.   Sellaisten jäsenten tilalle, jotka eivät enää pysty osallistumaan tehokkaasti ryhmän työhön, jotka eroavat tehtävästään tai jotka eivät täytä tämän artiklan 4 kohdassa tai perustamissopimuksen 287 artiklassa mainittuja edellytyksiä, voidaan nimittää uusi jäsen jäljellä olevaksi toimikaudeksi.
   7.   Yksityishenkilöinä nimitettyjen jäsenten on joka vuosi allekirjoitettava sitoumus toimimisesta yleisen edun hyväksi sekä ilmoitus sidonnaisuuksista, jotka voisivat vaarantaa heidän puolueettomuutensa.
   8.   Yksityishenkilöinä nimitettyjen jäsenten nimet julkaistaan yritys- ja teollisuustoiminnan pääosaston internet-sivuilla ja Euroopan unionin virallisen lehden C-sarjassa. Jäsenten nimet kerätään, käsitellään ja julkaistaan asetuksen (EY) N:o 45/2001 mukaisesti.
   4 artikla
   Toiminta
   1.   Komissio nimittää ryhmän puheenjohtajan.
   2.   Ryhmän toimintaan osallistumisen yhteydessä saatuja tietoja ei saa paljastaa, jos komissio katsoo, että kyseiset tiedot liittyvät luottamuksellisiin asioihin, sanotun kuitenkaan rajoittamatta päätöksen 2001/844//EY, EHTY, Euratom liitteessä vahvistettujen turvallisuussääntöjen soveltamista.
   3.   Ryhmä kokoontuu yleensä komission toimitiloissa komission vahvistamien menettelyjen ja aikataulun mukaisesti. Komissio huolehtii ryhmän sihteeripalveluista. Komission virkamiehet, joita asia koskee, voivat osallistua ryhmän kokouksiin.
   4.   Ryhmä vahvistaa työjärjestyksensä komission laatiman työjärjestysmallin pohjalta.
   5.   Komissio voi julkaista internetissä ryhmän tiivistelmiä, päätelmiä, päätelmien osia tai valmisteluasiakirjoja asianomaisen asiakirjan alkuperäisellä kielellä.
   5 artikla
   Kokouskulut
   Komissio korvaa ryhmän toimintaan liittyvät jäsenten matkakulut ja soveltuvin osin myös oleskelukulut ulkopuolisille asiantuntijoille maksettavia korvauksia koskevien komission sääntöjen mukaisesti.
   Ryhmän jäsenet eivät saa palkkiota tehtäviensä hoidosta.
   Kokouskulut korvataan komission yksiköiden ryhmälle varaaman vuositalousarvion rajoissa.
   6 artikla
   Päättymisajankohta
   Tämän päätöksen voimassaolo päättyy 30 päivänä kesäkuuta 2011.
   
      Tehty Brysselissä 22 päivänä lokakuuta 2008.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EUVL L 310, 9.11.2006, s. 15.
   
      (2)  KOM(2006) 502 lopullinen, 13.9.2006.
   
      (3)  KOM(2008) 652, 17.10.2008.
   
      (4)  EYVL L 317, 3.12.2001, s. 1.
   
      (5)  EYVL L 8, 12.1.2001, s. 1.
   
      LIITE
      Eurooppalainen klusteripolitiikkaa käsittelevä ryhmä
      TEHTÄVÄNMÄÄRITYS
      1.   Taustaa
      Europa INNOVA-aloitteen yhteydessä perustettiin joulukuussa 2006 erityinen klustereita käsittelevä korkean tason neuvoa-antava ryhmä. Sen tehtävänä oli ohjata klusteripolitiikasta käytävää keskustelua Euroopassa ja kehittää klustereita koskeva yhteinen toimenpideohjelma, joka edistäisi kansainvälistä yhteistyötä. Ryhmän johdolla laadittiin eurooppalaisia klustereita käsittelevä muistio, (1), joka julkistettiin Tukholmassa 22.–23. tammikuuta 2008 pidetyssä puheenjohtajavaltion järjestämässä innovointi- ja klusterikonferenssissa. Sen on allekirjoittanut yli 70 kansallista ja alueellista viranomaista ja laitosta.
      Tiedonannossa Maailmanluokan klustereita Euroopan unioniin laajapohjaisen innovaatiostrategian toteuttaminen
          (2) (17.10.2008) kaavaillaan eurooppalaisen klusteripolitiikkaa käsittelevän ryhmän perustamista. Ryhmä auttaa jäsenvaltioita kehittämään entistä strategisempia visioita, joiden avulla saavutetaan kriittinen massa ja maailmanluokan laatu. Ryhmä korvaa nykyisen klustereita käsittelevän korkean tason neuvoa-antavan ryhmän ja parantaa sen profiilia ja näkyvyyttä.
      2.   Eurooppalaisen klusteripolitiikkaa käsittelevän ryhmän toimeksianto
      Eurooppalaisen klusteripolitiikkaa käsittelevän ryhmän tehtävänä ja tavoitteena on jakaa klusteripolitiikkaan liittyviä tietoja, jotta voidaan selvittää lähemmin, miten jäsenvaltioita voitaisiin entistä paremmin auttaa tukemaan maailmanluokan klusterien syntymistä EU:hun.
      Ryhmällä on seuraavat tehtävät:
      
                  —
               
               
                  Ryhmä syventää komission ja jäsenvaltioiden käsitystä moderneista poliittisista ratkaisuista, joilla tuetaan klusterien laadukkuutta.
               
            
                  —
               
               
                  Ryhmä kartoittaa ja analysoi klusterien tukemisessa käytettyjä toimivia ja toimimattomia käytäntöjä sekä tekee suosituksia siitä, miten klusteripolitiikan muotoilua voitaisiin yhteisössä parantaa.
               
            
                  —
               
               
                  Ryhmä arvioi klusterien kehittämiseen liittyviä kansainvälisiä kehityssuuntia ja kartoittaa klusteripolitiikan tulevia globalisaatioon liittyviä haasteita.
               
            
                  —
               
               
                  Ryhmä etsii keinoja, joilla voitaisiin poistaa klusterien kansainvälisen yhteistyön tiellä olevia esteitä.
               
            
                  —
               
               
                  Ryhmä analysoi klustereita tukevien yhteisön tason keskeisten toimintalinjojen ja rahoitusvälineiden keskinäistä täydentävyyttä sekä tekee päätelmiä ja suosituksia.
               
            
                  —
               
               
                  Ryhmä tekee yhteistyötä Euroopan klusteriallianssin ja tapauksen mukaan muidenkin klustereita ja klusteripolitiikkaa tukevien hankkeitten kanssa ja hyödyntää niiden käytännön kokemuksia.
               
            
                  —
               
               
                  Ryhmä tekee jäsentensä toimikautena enintään kolme opintomatkaa hyödyntääkseen kansainvälisiä kokemuksia.
               
            
                  —
               
               
                  Ryhmä antaa panoksensa käytävien keskustelujen tulosten ja yhteisten havaintojen viestimiseen yleisölle.
               
            
                  —
               
               
                  Ryhmä esittää komissiolle yhdeksän kuukauden kuluttua perustamisestaan väliraportin ja toimikautensa päätteeksi loppuraportin, joissa se kertoo edistymisestään sille annetuissa tehtävissä ja esittää suosituksia. Loppuraportti olisi julkistettava.
               
            Ryhmän puheenjohtaja osallistuu asiaan liittyviin konferensseihin ja tapahtumiin ja esittelee keskeiset ryhmän työn tulokset ja sen tekemät havainnot. Raporttien ei katsota edustavan komission yksiköiden kantaa.
      3.   Kokoonpano ja toiminta
      3.1.   Kokoonpano
      Eurooppalainen klusteripolitiikkaa käsittelevä ryhmä koostuu enintään kahdestakymmenestä korkean tason jäsenestä, joilla on kokemusta ja erityisosaamista kilpailukyky- ja innovaatiopolitiikan alalla. Ryhmän jäsenistön on edustettava korkean tason poliittisia päättäjiä, yrityksiä sekä tutkimuslaitoksia ja korkeakouluja.
      EU:n toimielinten edustajat saavat osallistua ryhmän kokouksiin ja toimintaan tarkkailijoina.
      3.2.   Hakuilmoitus
      Ryhmä perustetaan avoimen hakuilmoituksen perusteella. Hakemuksissa on esitettävä asianmukaiset perustelut halukkuudelle osallistua ryhmän toimintaan. Asiantuntijoiden valinnassa käytetään seuraavia perusteita:
      
                  —
               
               
                  Jäsenillä olisi oltava merkittävää erityisosaamista ja kokemusta alueellisesta, kansallisesta ja yhteisön tason kilpailukyky- ja innovaatiopolitiikasta, ja heidän olisi oltava erittäin hyvin perehtyneitä klusterien rooliin taloudellisessa kehityksessä, jotta voidaan varmistaa, että tehtävät analyysit ja suositukset ovat toteuttamiskelpoisia ja noudattavat EU:n institutionaalisia ja oikeudellisia puitteita.
               
            
                  —
               
               
                  Jäsenillä olisi oltava vankka kokemus EU:hun liittyvistä asioista ja työskentelystä kansainvälisessä ympäristössä.
               
            
                  —
               
               
                  Jäsenillä pitäisi olla riittävän hyvä suullinen ja kirjallinen englannin kielen taito, jotta he voivat osallistua keskusteluihin ja raporttien laatimiseen.
               
            Kiinnostuneiden tahojen olisi liitettävä hakemuksiin aineistoa, joka osoittaa, että ehdotettu henkilö täyttää edellä esitetyt ehdot.
      Ryhmän jäsenet nimitetään 18 kuukauden toimikaudeksi. Jos valittu asiantuntija ei ole käytettävissä ryhmän kokoamisen tai toiminnan aikana, komissio valitsee hänen tilalleen soveltuvan henkilön ehdot täyttäneiden ehdotusten joukosta.
      3.3.   Ryhmän lopullisen kokoonpanon määrittäminen
      Komissio päättää ryhmän lopullisesta kokoonpanosta hakuilmoitukseen saatujen vastausten perusteella.
      Komissio valitsee ehdotetuista asiantuntijoista ne, jotka parhaiten edustavat vaadittua asiantuntemusta ryhmän toimeksiantoon kuuluvissa asioissa. Näyttönä asiantuntemuksesta pidetään muun muassa henkilön aiempaa kokemusta käsiteltävinä olevia ongelmia koskevien ratkaisujen ehdottamisesta tai toteuttamisesta omassa hallintoelimessään, emo- tai omassa järjestössään tai toimialallaan.
      Komissio pyrkii saamiensa hakemusten pohjalta varmistamaan, että ryhmässä on laaja maantieteellinen edustus ja tasapuolinen sukupuolijakauma ja että eri sidosryhmät ovat siinä hyvin edustettuina.
      3.4.   Puheenjohtaja
      Komissio nimittää asiantuntijaryhmän puheenjohtajaksi henkilön, joka vakuuttavasti edustaa keskeisten sidosryhmien etuja ja kykenee osallistumaan klusteripoliittisten kannanottojen laatimiseen ryhmän toimeksiannon piiriin kuuluvista kysymyksistä ja jolla on tehtävään vaadittava asiantuntemus. Komissio nimittää puheenjohtajan 18 kuukaudeksi.
      3.5.   Toiminta
      Ryhmä kokoontuu nimitetyn puheenjohtajan johdolla neljä kertaa. Ryhmän sihteeripalveluista huolehtii ulkopuolinen toimeksisaaja. Ulkopuolinen toimeksisaaja antaa ryhmälle hallinnollista apua: se huolehtii muiden muassa kokousten ja opintomatkojen järjestämisestä, avustaa sisäisessä viestinnässä ja hoitaa matka- ja oleskelukulujen korvaamisen jäsenille. Lisäksi sihteeristö vastaa toimikauden loppuun sijoittuvan julkisen tapahtuman järjestämisestä sekä loppuraportin viimeistelystä ja levittämisestä. Ryhmän toimintaan osallistumisen yhteydessä saatuja tietoja ei saa paljastaa, jos komissio on maininnut tietojen liittyvän luottamuksellisiin asioihin.
      3.6.   Kesto
      Ryhmän tehtävät on saatettava päätökseen 18 kuukauden aikana.
      3.7.   Ryhmän jäsenten kulut
      Komissio julkaisee avoimen tarjouspyynnön, jonka perusteella se valitsee ulkopuolisen toimeksisaajan vastaamaan sihteeripalvelujen tarjoamisesta ryhmälle. Komissio korvaa palveluhankintasopimuksen kautta ryhmän jäsenten matka- ja oleskelukulut, jotka liittyvät ryhmän toimintaan.
      
         (1)  Muistion teksti on saatavana osoitteessa http://www.proinno-europe.eu/NWEV/uploaded_documents/European_Cluster_Memorandum.pdf
      
         (2)  KOM(2008) 652, 17.10.2008.